text: Tað var um heystið 1973, at byrjað varð at savna føroyskar útisetar á Oxford Allé á Amager. Í 1998 vóru sostatt 25 ár liðin, síðani hetta verk sá dagsins ljós. Í tí sambandi varð skipað fyri eini legu fyri fyrrverandi útisetar á Zarepta á Vatnsoyrum. Hendan legan savnaði væl av fólki saman, har høvi varð at hyggja afturá og minnast tíðina, sum farin var, syngja saman, luta tankar, myndir, royndir og fáa nakrar áminningar frá Orðinum. Í hesum sambandi varð sangurin “Gamlar gøtur” skrivaður.
  Teksturin hevur íblástur úr Jeremiasar bók 6,16, har sagt verður “Spyrjið um hinar gomlu gøtur – spyrjið, hvar leiðin liggur til hitt góða”.
  Sangurin var sungin við fleiri skiftandi solorøddum hjá fólki, ið høvdu búleikast í Danmark og vóru komin heimaftur. Upptøkan her er tikin undir stevnuni. Blaðið Boðberin, sum Kristnastova gav út um hetta mundið, hevði grein um leguna á Zarepta, og her er so eitt kut við myndum frá greinini.
  Ì hesum koronatíðum fáa vit ikki gingið á teim gomlu gøtum, sum vit plaga og tó – Harrin kann gera sítt framhaldandi verk í okkum – júst har, ið vit eru stødd. Øssur
text: #000000